section_heading: Informacije o albumu
paragraph_text: Bittersweet White Light je kolekcija potpuno orkestriranih, raskošno aranžiranih klasika. Zanimljivo je spomenuti da je Sonny svoj posao u glazbenoj industriji započeo radeći za svog tadašnjeg idola Phil Spectora i legendarni Wall Of Sound te su na albumu veoma očiti njihovi utjecaji. Domet pjesama seže od Gershwinove "How Long Has This Been Going On?" preko Al Jolsonove "Sonny Boy" do "The Man That Got Away" Judy Garland te Duke Ellingtonove "I Got It Bad and That Ain't Good". Album je reklamiran na njihovom popularnom showu The Sonny & Cher Comedy Hour. Naslov albuma potječe od scenografije koja je u studiju bila uređena dok je Cher pjevala klasike, nastupala je ispred svijetlećeg reflektora. Bittersweet White Light je i prvi album na kojem je prisutan "medley", tzv. miks dvaju ili više pjesama. Naziv medleya je "Jolson Medley" te sadrži sljedeće pjesme: "Sonny Boy", "My Mammy" i "Rock-a-Bye Your Baby with a Dixie Melody" te su pjesme "How Long Has This Been Going On" i "The Man I Love" miksane skupa kao i "Why Was I Born" s "The Man That Got Away". Ostali albumi na kojima se također pojavljuje isti princip su Take Me Home i Prisoner.